TEKNIK 1: LAW OF UNIVERSAL ATTRACTION (LUA) Pernahkah anda alami... Harapan tidak menjadi kenyataan? Lain yang diminta, lain yang diterima? Lain yang diharap, lain yang berlaku? Apa yang cuba dielakkan, itu yang bertandang? Apa yang dibenci, itu pula yang sering datang? Bisnes umpama 'hidup segan mati tak mahu'? Di mana silapnya? Adakah anda mengetahui bahawa 96 peratus daripada keseluruhan kekayaan dunia dimiliki oleh hanya 1 peratus daripada keseluruhan populasi dunia? Pasti ada sebab mengapa ini berlaku. Salah satu sebab adalah kerana kebanyakan orang-orang kaya menggunakan Prinsip 'Law of Attraction' (LOA) dalam kehidupan mereka. Mereka tahu bahawa LOA boleh membantu mereka untuk mencapai apa yang mereka mahu. Apakah Perbezaan Di Antara LOA & LUA? 2
'Law of Universal Attraction' (LUA) adalah suatu pemikiran iaitu "kita menarik apa yang kita fokuskan". Di samping itu, segala-galanya yang menyebabkan kita tertarik akan memacu kita kepada Allah yang Maha Besar. Kita tertarik untuk menjadi kaya daripada menjadi miskin, kerana Tuhan adalah Maha Kaya. Kita tertarik dengan kecantikan daripada hodoh, kerana Tuhan adalah Maha Cantik. Kita tertarik kepada orang-orang yang menyukai kita berbanding orang-orang yang membenci kita, kerana Tuhan Maha Pengasih. Pengamal LUA perlu sentiasa positif dengan apa yang berlaku dalam kehidupan mereka. Mereka percaya bahawa segala yang berlaku mempunyai sebab (Hikmah). Mereka sentiasa meminta dan berdoa daripada Allah yang Maha Besar, bukan daripada alam semesta. Menjadi Magnet Kejayaan, Kekayaan Dan Kebahagiaan Memahami LUA bermaksud memahami Seni Berdoa, kerana LUA adalah DOA. LUA berbeza dengan LOA (Law of Attraction) dari sudut spiritual, proses dan teknik-teknik zikir. Tarikan LUA lebih kuat kerana diperhalusi dengan konsep ubudiyyah dan amalan Asma'ul Husna. Istimewa buat mereka yang ingin mencapai impian dan cita-cita dengan lebih MUDAH dan BERKESAN! 3
Kepentingan Mengetahui LUA Mengetahui LUA adalah penting kerana ia membantu kita menggunakan LOA tanpa mengorbankan kepercayaan dan amalan kita dalam agama kita. Selain itu, ia menguatkan kesan daripada teknik LOA seperti visualisasi dan affirmasi. Disamping itu, kita juga boleh menggunakan LUA dalam menetapkan matlamat kita dengan lebih berkesan. Mengetahui bahawa 'kita menarik apa yang kita fokuskan', menyebabkan kita mengelak daripada perkataan negatif dalam menyatakan matlamat dan impian kita. Itulah sebabnya Michael J. Losier memberi cadangan untuk mengelak daripada menggunakan "tidak" dan "jangan" di dalam bukunya, "Law of Attraction". 4
The Universal Attractor Apabila menyebut tentang Law of Universal Attraction, kita tidak boleh mengelak daripada berbicara tentang The Universal Attractor. Siapakah The Universal Attractor? Mungkin ada yang berpandangan bahawa Universal Attractor adalah tarikan alam. Hakikatnya, Universal Attractor adalah Penarik alami. Apakah bezanya? Tarikan alam bermaksud alam mempunyai tarikan-tarikan yang tertentu. Tarikan ini boleh jadi dalam bentuk kekayaan, keindahan mahupun kepandaian. Namun jika dilihat dari segi bahasa, Attractor merujuk kepada pembuat, dan Universal merujuk kepada kata sifat. Lalu makna yang lebih tepat kepada "Universal Attractor" ialah Penarik Alami, yang bermaksud satu Zat yang hebat dan mempunyai tarikan terhadap semua alam ini. Lalu siapakan The Universal Attractor yang dimaksudkan? Dengan sifat Tuhan yang Maha Pengasih dan maha Penyayang, hanya Tuhan yang mampu menjadi tarikan kepada setiap makhluk. Tuhanlah yang memberi kebaikan dan membawa kita ke arah kebaikan. Tuhan yang memberi kekayaan. Tuhan yang memiliki semua sifat kesempurnaan dan memiliki pengetahuan yang luas. Kita akan tertarik 5
pada sesuatu berdasarkan sifat-sifat kesempurnaan yang ada pada Tuhan. Tuhan telah menjadikan fitrah manusia itu suka kepada kebaikan. Cuba anda lihat kepada jadual di bawah. Bahagian manakah yang anda lebih suka, kanan atau kiri? Bagi saya, bahagian kanan (Set B) jelas lebih menarik perhatian kerana semua sifat yang dinyatakan adalah sifat-sifat positif. Kenapa? Kerana saya lebih suka menjadi kuat daripada lemah. Memang sifat Tuhan itu Yang Maha Kuat lagi Maha Perkasa! Antara hodoh dan cantik, mana yang kita lebih tertarik? Sudah tentu yang cantik, kerana Tuhanlah Yang Maha Cantik (Indah). 6
Antara benci dan sayang, mana yang kita lebih tertarik? Sudah tentu sayang, kerana Tuhanlah Yang Maha Pengasih lagi Maha Penyayang! Fitrah sukakan kebaikan seperti yang kita lihat di atas membuktikan bahawa setiap tarikan itu berpusat kepada Tuhan yang menciptakan LUA. Dan Tuhan mencipta alam ini begitu lengkap dan indah untuk mendekatkan kita kepadaNya. Untuk memperkenalkan diriNya di sebalik keindahan alam ciptaanNya. Dialah The Universal Attractor. LUA DAN Berfikiran Besar (The Magic of Thinking BIG) Melalui LUA, Tuhan juga mengajar manusia berfikir dan berjiwa besar. Tiada manusia suka hidup miskin kerana ia menyebabkan kita terpaksa meminta-minta. Lalu manusia lebih tertarik kepada kekayaan daripada kemiskinan. Namun, suatu perkara yang boleh menjurus kepada kesilapan adalah apabila kita hanya mengaitkan kaya dengan memiliki harta yang banyak, rumah yang besar, taman yang luas serta aset yang pelbagai. Izinkan saya membawa anda untuk kita sama-sama menghayati hadis ini: "Kaya bukanlah kerana banyaknya harta, melainkan yang disebut kaya adalah kaya jiwa". (HR Bukhari dan Muslim) Bila kita menyoroti hadis ini, kita dapat simpulkan manusia yang mempunyai akhlak yang baik adalah orang yang paling kaya. 7
Mana yang kita lebih suka? Orang kaya yang banyak harta tapi kedekut atau orang yang biasa-biasa yang suka memberi? Orang kaya yang banyak harta tapi malas menolong orang lain atau orang yang biasa-biasa yang suka menolong orang lain? Orang kaya yang banyak harta tapi derhaka pada ibu-bapa dan tidak menghormati orang tua atau orang yang biasa-biasa yang menghormati orang lain? Tentu kita suka orang yang bermoral tinggi dan berakhlak baik bukan? Moral dan akhlak inilah yang dinamakan kaya jiwa. Tuhan juga Maha Kaya, bukan hanya kaya harta tapi kaya dalam segala- galanya. Kaya dalam kasih-sayang, kaya dalam memberi, kaya dalam memaafkan. Sekiranya kita gagal memahami hakikat ini, manusia akan semakin jauh dengan Tuhannya. Inilah yang berlaku kepada sebahagian daripada mereka yang memperlajari LOA tetapi masih belum berjaya menarik kebahagiaan. Apabila mereka meminta sesuatu daripada alam, tanpa mereka sedari mereka sedang bertuhan kepada alam. Akhirnya, mereka gagal memahami sumber tarikan kejayaan yang sebenar, lalu gagal menarik kejayaan yang diimpi-impikan. Kerana sumber kejayaan yang sebenar 8
adalah Tuhan. Dialah Yang Maha Mengabulkan Hajat (As- Somad) lagi Maha Penyayang. Lalu apakah perkara pertama yang patut dilakukan oleh mereka yang inginkan kejayaan dan kebahagiaan? Mengenalpasti sumber kejayaan dan kebahagiaan yang sebenar, iaitu Tuhan Yang Maha Esa. Elakkan bergantung dan terlalu berharap kepada manusia kerana makhluk bukanlah sumber kejayaan dan kebahagiaan sebenar. Dengan memahami dan mengaplikasi asas ini, anda sudah bersedia untuk menarik KEJAYAAN dan KEBAHAGIAAN dalam hidup anda. Sebelum kita menggunakan LUA untuk menarik kejayaan, mari kita selami tiga asas penting LUA untuk menarik kejayaan dan kebahagiaan. 9
Tiga asas penting ini ialah: 1. Bersangka baik 2. Bersyukur 3. Sabar Bersangka Baik Dalam otak manusia, ada satu bahagian otak yang dipanggil Reticular Cortex (RC) yang sentiasa menyerap dan mengeluarkan frekuensi bersifat magnetik. Ini bermaksud, kita akan menarik apa yang kita fikirkan. Jika kita fikirkan sesuatu yang positif, maka RC akan menghasilkan gelombang yang positif. Gelombang positif ini akan dipancarkan oleh RC ke alam semesta. Hasilnya, ia akan menarik semua perkara positif untuk mendekati kita. Ini akan mendekatkan dan memudahkan kita mencapai kejayaan dan kebahagiaan. Namun, jika gelombang negatif yang dilepaskan, maka perkara negatif jugalah yang akan tertarik kepada kita. Gelombang negatif mendatangkan banyak masalah, kegelisahan, dan kesukaran dalam hidup kita. 10
Menarik Kejayaan Dengan Mengaktifkan RC Untuk berjaya dan bahagia, RC perlu diaktifkan semaksima yang mungkin. Dr. Ibrahim Ahmad merupakan salah seorang usahawan yang menggunakan 'Teknik Pengaktifan RC' bagi memajukan kerjaya dan perniagaannya. Dalam satu temubual oleh Mingguan Malaysia pada 13 Mei 2007, beliau mendedahkan cara beliau berjaya menjadi jutawan. Apakah cara tersebut? Beliau menampal simbol-simbol wang ($) hampir di seluruh ruang pejabat, meja, dan bilik beliau. Dengan cara ini, beliau telah mengaktifkan RC dan minda menggunakan gambaran atau simbol berkaitan wang. Pengaktifan ini berlaku tanpa kita menyedarinya. Antara petikan kata-kata beliau ialah "Saya tidak menafikan, saya banyak menggunakan rahsia bawah sedar ini bagi merealisasikan semua impian dalam hidup saya. Daripada pengalaman hidup sendiri, saya adaptasikan dalam program latihan. Kalau tengok dalam pejabat saya, semuanya berkaitan dengan duit. Sebenarnya, kita mesti melihat benda yang betul kerana kehidupan kita dipengaruhi oleh sains bawah sedar." Tip-tip Mengaktifkan RC Untuk Usahawan Menurut Amar Mahmood, penulis buku "Tarik Kekayaan Dengan Kuasa Minda", RC boleh diaktifkan dengan beberapa cara. Antaranya ialah: 11
1. Selalu membaca kisah-kisah kejayaan orang lain 2. Selalu gambarkan diri dengan kekayaan 3. Gunakan kata-kata kekayaan dalam kehidupan seharian Pentingnya Bersangka Baik Ada seorang gadis yang baru habis bercuti ingin menaiki bas dari Kota Bharu ke Kuala Lumpur. Disebabkan sesuatu perkara yang tidak dapat dielakkan, dia terlewat dan tidak sempat menaiki bas. Hatinya berasa kesal, gundah, dan marah kerana dia terpaksa membeli tiket lain untuk pulang ke Kuala Lumpur. Dia tertanya-tanya dalam hatinya, kenapa perkara ini perlu berlaku sedangkan dia mempunyai banyak urusan yang perlu diselesaikan di Kuala Lumpur. Malam itu, pertanyaan itu berlalu tanpa sebarang jawapan. Keesokan harinya, dia mendapat berita bahawa bas yang sepatutnya dinaiki semalam terlibat dalam satu nahas jalan raya. Sebahagian besar daripada penumpangnya cedera, malah ada yang maut dalam kejadian tersebut. Apabila mendengar berita tersebut, barulah si gadis sedar kenapa Tuhan mentakdirkan dia tertinggal bas semalam. Dia sangat syukur. Perasaan gundah dan gelisah bertukar menjadi syukur dalam sekelip mata. Benarlah, setiap yang berlaku pasti ada hikmah dan kebaikannya yang tersendiri. Sangkaan yang difokuskan dengan bersungguh-sungguh adalah satu doa. Saya tidak menyatakan bahawa semua orang yang mengaplikasikan 12
LUA pasti mendapat apa yang dihajati. Banyak lagi faktor yang mempengaruhi kejayaan kita. Yakinlah, walaupun Allah kadang-kadang tidak mengabulkan sesuatu hajat kita secara terus, Dia pasti akan memberikan apa yang kita perlukan dalam hidup ini. Kita meminta apa yang kita mahu, dan Allah memberi apa yang kita perlu. Mungkin sesuatu hajat kita itu bukan yang terbaik untuk kita, lalu Allah mengabulkan kejadian yang sebaliknya yang merupakan keperluan kita yang sebenar. Sebab itulah kita perlu sentiasa bersangka baik dengan Tuhan, kerana di sebalik kesusahan pasti ada kesenangan. "Sesungguhnya di sebalik kesusahan pasti ada kesenangan." (Surah Al-Insyirah, ayat 5) 13
Doa Tidak Makbul Menjadi Pahala Saya teringat satu kisah yang disampaikan oleh guru saya. Kisah ini banyak membentuk diri saya agar sentiasa bersangka baik dengan Allah jika doa kita belum dimakbulkan. Ia juga banyak membantu saya membina ketenangan diri dan kekuatan dalam. Guru saya bercerita; "Pada hari kiamat nanti, seorang lelaki dimasukkan ke syurga dengan pahala yang terlalu banyak. Dia berasa hairan kerana sepanjang pengetahuannya, amal baiknya tidaklah sebegitu banyak. Lalu dia bertanya kepada Allah, "Wahai Allah, dari mana datangnya kebaikan yang melimpah ruah ini?" Allah menjawab, "Ini semua adalah doa yang kamu minta di dunia, tetapi Aku tangguhkan supaya menjadi kebaikan buatmu di syurga". Lalu pemuda itu berkata, "Jika ini hakikatnya, maka aku lebih rela semua doaku di dunia tidak dimakbulkan." Begitulah hebatnya kuasa doa, yang ada kaitan yang sangat rapat dengan LUA. Mari sama-sama kita ingatkan diri kita dengan kisah ini supaya kita sentiasa redha dan bersangka baik kepada-Nya. "Tidak ada seorang muslim pun yang berdoa dengan doa yang tidak mengandungi dosa dan memutus hubungan silaturrahim, kecuali Allah 14
akan memberikan kepadanya satu diantara tiga hal: dikabulkan doanya ; ditangguhkan hingga hari kiamat; atau dijauhkan dari suatu keburukan/musibah yang serupa." (Hadis riwayat Ahmad, dari Abi Said Al Khudri) Ringkasnya, antara perkara asas dalam menarik kejayaan, produktiviti dan kebahagiaan ialah dengan bersangka baik kepada tuhan. Setiap kejadian yang berlaku pasti ada hikmah yang tersembunyi. "Setiap sesuatu adalah hikmah bagi sesuatu." (Azzah Abdul Rahman) Oleh itu, kita hendaklah sentiasa berlapang dada dengan apa yang berlaku walaupun apa yang kita hajati tidak berlaku. Yakinlah bahawa Tuhan sedang merancang sesuatu yang lebih baik untuk kita. Saya yakin Allah yang maha memperkenankan hajat (as-Somad), sentiasa mendengar apa yang ada dalam hati kita. "Dan apabila hamba-hamba-Ku bertanya kepadamu (Muhammad) tentang Aku, maka sesungguhnya aku sangat dekat. Aku kabulkan permohonan orang yang berdoa apabila ia berdoa kepada-Ku..." (Surah al-Baqarah, ayat 186) 15
Yakinlah, sesuatu yang berlaku mempunyai hikmah dan kebaikannya yang tersendiri. Inilah asas yang perlu kita sedar dalam menarik kejayaan dengan LUA. Sangkaan baik menjadikan kita tenang dan bahagia. Tarikan positif terhadap kita bertambah kuat. Kejayaan dan kebahagiaan semakin mendekati kita. "Tuhan tidak pernah penat mendengar doa kita, cuma kita yang sering lewat memanjatkan syukur. Tuhan tidak pernah memilih permintaan mana yang mesti dikabulkan. Kita yang memilih doa mana yang ingin dipanjatkan" (Azizah Aling) Salah satu teknik dalam LUA ialah dengan menggunakan Mind Movie iaitu antara alat yang boleh membantu kita menarik kejayaan dan kebahagiaan. Fungsinya adalah seperti Vision Board namun mempunyai kelebihan dari segi audio dan pergerakan gambar. Dengan memahami LUA, kita boleh memasukkan elemen Spiritual dan Ketuhanan supaya yang ditarik bukan hanya kejayaan, malah kebahagiaan. Kita perlu menghayati Mind Movie ini hampir setiap hari untuk lebih fokus kepada apa yang ingin saya capai dalam hidup. 16
Bukankah kita akan menarik apa yang kita FOKUSkan? Minda vs Antena Telekomunikasi RC ibarat antenna TV yang boleh menyerap gelombang 'channel' TV yang ada. Malah ia lebih 'advanced' kerana mampu membebaskan gelombang dalam minda kita. Maknanya, ia lebih menyerupai antena telekomunikasi yang biasanya diletakkan di atas bangunan-bangunan yang boleh menerima dan membebaskan gelombang. Apa yang diserap oleh RC, itu jugalah yang dibebaskan oleh RC. Ini berlaku apabila seseorang itu tidak menapis gelombang dan maklumat yang diterima oleh deria-deria mereka. Ini kerana sebahagian besar daripada tabiat manusia dilakukan secara separa sedar (subconscious). Orang yang kaya dan bahagia sangat memahami perkara ini. Oleh itu, mereka secara sedar akan memastikan yang mereka membebaskan 17
gelombang yang positif walaupun mereka menerima gelombang negatif daripada orang lain. Bagaimana Cara mereka Menapis Gelombang Negatif? Ianya dilakukan dengan melihat semua perkara dengan kaca mata yang positif. Mereka sangat memahami bahawa "everything happen for a reason". Setiap kejadian pasti ada hikmah dan kebaikan, dan hikmah itulah yang sepatutnya difokuskan. Mereka juga akan fokus pada apa yang mereka inginkan. Manakala perkara yang tidak diingini akan mereka awasi (aware) sahaja. Realiti Yang Berlaku Realiti yang berlaku ialah ramai di antara kita lebih fokus kepada apa yang mereka tidak suka, berbanding apa yang mereka Oleh itu, kita perlu fokus apa yang KITA SUKA, bukan apa yang kita tidak suka, untuk menjadi insan yang kaya dan bahagia! Bagaimana caranya untuk menarik apa yang kita suka? Bermula dari saat ini, fokus apa yang kita suka. Ia boleh dilakukan dengan melihat, mendengar, berfikir, membayangkan, menulis, melukis dan menghidu serta merasa apa yang kita suka. 18 suka.
Yang paling penting, pilih perasaan yang disukai apabila kita berhadapan dengan apa jua situasi. Ini kerana perasaan mempunyai gelombang tarikan yang lebih kuat berbanding tarikan fizikal. "We are the master of our feelings!". Tiada orang yang boleh merampas kebahagiaan kita melainkan dengan keizinan kita! Jika berasa terganggu dengan seseorang atau sesuatu kejadian, ambil langkah mudah ini: 1. Pejam mata 2. Tarikh nafas panjang 3. Sambil bernafas, senyumlah sekurang-kurangnya 1 minit 4. Yakinlah bahawa Allah bersama orang yang sabar 5. Teruskan tersenyum sambil melihat langit / dunia yang terbentang luas! Subhanallah! anda pasti akan lebih lega kerana kerana memberi ruang kepada diri sendiri untuk rasa lebih kaya jiwa dan bahagia! Kerana hidup ini terlalu indah dan singkat untuk dihabiskan dalam keadaan sedih dan sakit hati! Perkara pertama yang anda perlu lakukan ialah mengizinkan diri sendiri untuk lebih tenang, kaya dan bahagia sebagai seorang usahawan atau sesiapa sahaja. Kemudian berusaha dengan ilmu dengan segenap tenaga. 19
Teknik Menarik Rezeki: Teknik Penulisan Spiritual Rezeki itu luas. Ia bukan sahaja meliputi wang ringgit. Nafas adalah rezeki. Sihat adalah rezeki. Penglihatan, pasangan hidup, anak-anak, ibubapa dan kasih sayang, semuanya adalah rezeki yang tidak ternilai harganya! Salah satu teknik Menarik Rezeki adalah Teknik Penulisan Spiritual. Teknik ini mempunyai kekuatan yang lebih LUAR biasa, kerana kita mengaitkan terus impian kita dengan Tuhan! Spiritual berkait rapat dengan hubungan kita dengan Tuhan. Pada hari ini, ramai manusia yang belum mencapai impian masing-masing kerana mereka memutuskan hubungan dengan Tuhan dalam proses mencapai impian! Affirmasi (pernyataan positif) meneguhkan keinginan yang ada dalam diri. Visualisasi pula memperkayakan keinginan tersebut dengan bayangan- bayangan impian yang boleh meningkatkan kuasa tarikan. Untuk memudahkan anda menarik rezeki dengan menulis, fikirkan apa yang ingin anda miliki 10 tahun dari sekarang. Sebaiknya, disiplinkan diri untuk menulis sekurang-kurangnya 70 perkataan sehari. Ia sepatutnya tidak menjadi beban, malah boleh menjadi aktiviti yang sangat menyeronokkan. Kenapa? Kerana anda telah menjadi pengarah kepada filem hidup anda sendiri! 20
Anda juga bebas berangan dan menulis diiringi perasaan-perasaan hebat dalam diri. Anda bangga dengan pencapaian anda. Keyakinan anda semakin tinggi malah anda makin cintakan diri sendiri menyebabkan orang lain tidak mampu menjatuhkan anda dengan kata-kata dan persepsi yang negatif. Berikut adalah langkah-langkah yang perlu dilakukan: 1. Tanya diri sendiri apa impian anda 2. Bayangkan impian tersebut telah pun anda kecapi. Rasakan bahawa anda sedang melalui pengalaman indah itu bersama orang-orang yang tersayang. Gunakan otak kanan anda untuk menghasilkan imaginasi yang hebat dan memberi inspirasi. 3. Sambil berimaginasi, tuliskan impian tersebut dengan membiarkan minda anda menari-nari di luar kotak logik manusia. Antara perkara yang kita boleh tuliskan ialah tentang keadaan: i. Perasaan sendiri ii. Kesihatan iii. Keluarga iv. Rumah v. Kereta vi. Jiran-jiran vii. Rakan-rakan viii. Kekayaan harta benda dan jumlah wang simpanan yang banyak 21
ix. Sumbangan terhadap masyarakat seperti rumah anak-anak yatim dan sebagainya Untuk mendapatkan tarikan yang maksima, kita perlu menulis dan melakukan rutin di atas SETIAP HARI untuk meningkatkan tarikan kejayaan dan kebahagiaan. Waktu dan caranya terpulanglah kepada diri sendiri. Anda boleh menulis di waktu malam yang sunyi atau siang yang sibuk. Anda juga boleh menulis menggunakan pen, telefon bimbit atau computer. Hatta untuk mereka yang sering menaiki pengangkutan awam pun masih boleh menulis dalam komuter atau kapalterbang! Elakkan memberi alasan bahawa kita tiada masa untuk menulis kerana sememangnya selagi hidup, kita masih mempunyai masa. Hanya orang yang sudah tiada nyawa sahaja tiada masa. Yang penting ialah bagaimana kita menguruskan diri kita sesuai dengan pekerjaan yang kita lakukan seharian. Panduan penting dalam mengamalkan teknik ini. 1. Gunakan perkataan yang positif sahaja. Mengikut kajian, otak manusia begitu hebat sehingga boleh berfikir 60,000 perkara dalam sehari. Ini kerana otak manusia begitu pantas kerana keupayaannya jauh lebih hebat daripada komputer yang sedia ada. 22
Oleh itu, disebalik menggunakan perkataan "saya tak nak miskin", tukarkan perkataan kita kepada "saya kaya!". Bagaimana untuk mengelakkan kita menggunakan perkataan-perkataan negatif? Tipnya ialah, elakkan perkataan-perkataan ini: i) Jangan ii) Tidak iii) Bukan Ini kerana minda separa sedar terlalu pantas sehingga sering terlepas pandang perkataan 'jangan', 'tidak' dan 'bukan'. Bila ini berlaku, minda akan menarik perkataan negatif selepas perkataan "jangan, tidak dan bukan". Oleh itu, elakkan 3 perkataan-perkataan ini dan perkataan negatif yang lain ketika menulis impian. 2. Banyakkan menulis tentang perasaan (yang positif). Ini kerana minda berupaya menarik perasaan yang mempunyai frekuensi dan tenaga/energi yang sama. Sekiranya anda fokus kepada perasaan positif, semua perkara yang menyumbang kepada perasaan tersebut akan ditarik bersama. Perkara ini telah dijelaskan dalam teknik sebelum ini. 23
3. Pilih minimum 3 sebab yang kuat kenapa anda ingin memiliki impian tersebut. Untuk lebih memahami perkara ini, senaraikan sebab-sebab anda ingin memiliki kereta, atau rumah yang saudara idamkan. Masa yang dicadangkan ialah seminit sahaja. Saya ingin memiliki ... ... .... ... ... ..... .. Tahniah kerana berjaya melakukan latihan di atas. anda boleh memperbaikinya dengan melihat contoh di bawah: Dengan nama Tuhan Yang Maha Pengasih Lagi Maha Penyayang.. Sesungguhnya Dialah yang Maha Kaya lagi Maha Memberi kekayaan. Dengan kelembutan kasih sayangNya, saya membenarkan semua kekayaan itu mengalir dalam hidup saya. Saya suka memiliki rumah berkeluasan 80 x 80 kaki di tepi sungai jernih dan berbatu (jeram). Saya suka ketenangan dan keindahan ketika bertafakur dan berbuai di tepi sungai tersebut. Rumah saya dilengkapi dengan 7 buah bilik, ruang perpustakaan, pangkin ibadah, 7 buah bilik air, pejabat, gimnasium, kolam renang, air pancut, taman bonsai, kolam ikan dan sebagainya. Saya bahagia mendiami rumah tersebut. Anak-anak membesar dan terdidik dengan keteraturan alam. Mereka membesar dalam suasana 24
ceria dan kasih sayang. Isteri saya bahagia menyediakan makanan dan keperluan rumahtangga dengan adanya kemudahan dan ruang yang selesa. Keselesaan yang diperolehi membolehkan saya menghasilkan modul dan karya yang hebat. Saya berjaya menghasilkan karya bestseller setiap tahun. Pelajar saya bertambah setiap minit. Saya beroleh pahala setiap saat melalui karya-karya tersebut. Subhanallah! Betapa besarnya rahmat dan kasih sayangAllah. Amin Ya Robbal Alamin.. Saya yakin Tuhan yang Maha Kaya lagi Maha memberi sedang mendengar doa saya ini. Dia juga sedang mengatur jalan untuk saya mencapai apa yang terbaik dalam hidup saya. Sesungguhnya Dialah yang Maha Pengasih lagi Maha Memberi. Tulisan di atas banyak memberi fokus kepada hubungan dengan Tuhan. Ini contoh penulisan spiritual. Ia mempunyai tarikan dan energi yang sangat tinggi kerana mempunyai hubungan yang rapat dengan Tuan Punya energi, iaitu Allah SWT. Hasilnya, impian-impian anda akan lebih cepat dan mudah untuk dicapai! Hayati ayat pembuka dan penutup borang ini yang boleh membantu kita menambah getaran positif terhadap impian yang ditulis. Tulis dengan ikhlas dan yakin bahawa Tuhan yang Maha Pengasih pasti akan 25
memberikan yang terbaik untuk kita. Sebaik-baiknya impian kita dikarang setiap malam sebelum tidur. Selamat menarik rezeki! 26
TEKNIK 2: KEHEBATAN NEURO-LINGUISTIC PROGRAMMING (NLP) Menurut Md Taib, Neuro-Linguistic Programming adalah satu kajian sistematik mengenai perlakuan manusia. NLP membolehkan kita mencontohi atau model, atau meniru kecemerlangan manusia dalam berbagai bentuk. Dengan NLP kita dapat mengenalpasti apa yang membuatkan seseorang itu amat berkebolehan atau berkemahiran dan mendapatkan kebolehan tersebut untuk diri sendiri atau mengajarnya kepada orang lain. NLP dapat membantu kita menjadi mahir dalam apa jua perkara yang bermanfaat kepada kita, samada ianya mengenai hubungan dengan keluarga ataupun sebagai seorang usahawan yang sentiasa berhubungan dengan pelanggan. NLP adalah aplikasi secara praktikal bagaimana minda manusia berfungsi. Proses mewujudkan kecemerlangan diri yang berguna adalah kriteria yang paling penting dalam mencapai kejayaan. Salah satu daripada manfaat bagi usahawan yang menggunakan NLP ialah dengan menggunkaan Teknik 'Modelling' atau meniru prestasi individu yang telah berjaya dimana kebolehan dan keupayaannya dapat dipindahkan dengan cara yang betul. NLP juga merupakan satu set kaedah-kaedah terapeutik yang boleh digunakan untuk mengubah minda atau sikap seseorang itu. 27
Secara ringkasnya, NLP adalah satu model yang unik bagaimana manusia belajar, memotivasikan diri mereka dan mengubah perlakuan untuk mencapai kecemerlangan dalam sebarang bidang. Selain itu, NLP amat berguna dimana sahaja kemahiran komunikasi manusia boleh menyerlahkan hasil - dalam perniagaan, pengurusan, hubungan, keibu-bapaan, pengucapan awam dan penyampaian secara efektif. Jika dikaji, kebanyakan trainer ternama di Malaysia mahupun luar Negara yang melatih para usahawan seperti Anthony Robbins, Adam Khoo, Dr Azizan Osman, mereka menggunakan pelbagai Teknik NLP dalam program mereka. Dalam NLP, terdapat pelbagai 'pattern' kejayaan yang boleh diaplikasikan dan diubah mengikut kesesuaian jika kita mengetahu teknik asasnya. Persoalannya, bagaimana kita pula ingin mengetahu kaedah asas itu? Salah satu teknik dalam NLP dipanggil Teknik Matching & Mirroring iaitu bagaimana Seorang usahawan dapat membina serta meningkatkan hubungan (rapport) bersama pelanggan secara lisan dan perlakuan. Kita meniru gaya bahasa, slang, percakapan, perlakuan, ekspresi wajah dan cara mereka duduk untuk menjalinkan hubungan yang lebih rapat. 28
Dari segi logiknya, kaedah ini akan menyebabkan pelanggan kita akan merasa lebih dekat dan rapat dengan kita. Oleh itu mereka selesa berurusan dan membeli produk atau menggunakan perkhidmatan mereka. 29
TEKNIK 3: FORMULA BERPENGARUH DENGAN 'BODY LANGUAGE' Menurut kajian Dr. Albert Mehrabian, seorang Profesor Psikologi di UCLA, impak komunikasi dibahagikan kepada tiga komponen penting iaitu lisan, body language (bahasa badan) dan nada suara. Bahasa badan memberikan impak tertinggi dengan 55%, diikuti 38% daripada Tona Suara dan baki 7% adalah daripada percakapan kita seharian. Bahasa badan boleh menjelaskan dan menterjemahkan sikap seseorang semasa berkomunikasi samada seseorang itu dalam mood tenang , agresif , relaks, kebosanan dan sebagainya. Ilmu ini sangat penting lebih-lebih untuk mereka yang sering berkhidmat dengan orang ramai terutamanya bagi seorang usahawan. Ilmu bahasa badan ini mampu membantu anda mengenal pelanggan, pelajar, pekerja, kakitangan dan anak-anak anda. Jika dikuasai, bahasa badan boleh membantu diri sendiri untuk mempengaruhi orang lain supaya mempercayai diri anda. Hebat bukan? Pernah tak anda berada dalam keadaan dimana anda tidak percaya dengan apa yang seseorang itu perkatakan? 30
Rasa seperti ada sesuatu yang tidak kena. Contohnya seseorang itu bercerita tentang kebaikan produk A tapi nampak dari body language seperti dia sendiri tidak percaya dengan produk A? Pernah ada pengalaman sebegini? Antara tips yang boleh anda gunakan untuk mengelakkan daripada ditipu adalah: 1. Bina hubungan dengan berkomunikasi secara santai. Perbualan adalah berkisar tentang asal, belajar, pekerjaan, hobi, perkara yang disukai dan lain-lain. 2. Apabila sedang berkomunikasi perhatikan 'baseline' (asal) body language orang tersebut. Maksudnya, bagaimana body language dia semasa berada dalam keadaan santai seperti cara duduk, pergerakan tangan, ekspresi wajah dan lain-lain. Dan setiap orang mempunyai baseline yang berbeza. Kita tidak boleh seseorang itu sehingga kita mengetahui apakah baseline mereka. 3. Kemudian, baru tanya soalan berkaitan topik tersebut. Perhatikan bagaimana body language dia. Jika body language pada masa ini agak berbeza dari baseline secara konsisten, maka kita perlu berhati-hati. 31 judge
4. Pada masa ini, soalan-soalan yang ditanyakan perlu lebih detail. Kadang-kadang mereka juga sudah bersedia dengan jawapan. Jadi tanya soalan yang mungkin tidak mereka jangkakan. Jika mereka teragak-agak atau mengambil masa untuk berfikir secara konsisten untuk kebanyakan soalan. Nasihat saya, berhati-hati dan ambil langkah berjaga-jaga atau elakan diri sehingga ada bukti yang benar-benar kukuh. Perbezaan diantara apa yang disampaikan dan apa yang kita faham sebenarnya hadir daripada komunikasi tidak verbal atau dikenali sebagai bahasa badan. Sebenarnya sedar atau tidak kita menggunakan bahasa badan dalam kehidupan kita. Ekperasi muka, cara kita bercakap, berjalan, duduk dan berdiri boleh menunjukkan apa yang berlaku dalam dalaman kita , samada gementar, yakin, cemas dan sebagainya. Percaya atau tidak, kemahiran ini jika dipelajari dengan baik boleh membantu anda 'membaca' orang dengan lebih senang. Peter F. Ducker mengatakan 'The most important thing in communication is hearing what isn't said'. Perkara yang paling penting dalam komunikasi ialah mendengar apa yang tidak diperkatakan. Sebenarnya , selain daripada perkataan , anda sebenarnya berhubung dengan bahasa badan. Contoh bahasa badan ialah mengengam tangan, nada suara, eye contact dan pergerakan badan. 32
Bahasa Badan ini memainkan peranan penting terutamanya dalam menyampai sesuatu ilmu (ibu bapa, guru) atau semasa close sale sebagai usahawan. Jika diaplikasi dan dipelajari dengan betul , ia mampu membantu anda mencapai tujuan anda terutama sekali untuk meyakinkan orang di sekeliling anda dan bagi seorang usahawan, klien adalah aset penting buat mereka. 33
Teknik Body Language Apabila berlaku kita berkomunikasi, sebahagian besar komunikasi kita adalah hasil daripada bahasa badan. Bahasa badan boleh mempengaruhi pelanggan kita. Bagaimana kita ingin menguasai kemahiran 'Body Language' terutama bagi usahawan? 1. Posisi terbuka dan Kedudukan tubuh Bagi bahasa badan yang berkaitan dengan kuasa, status dan keyakinan diri, ia sinonim dipamerkan dengan aspek penggunaan ruang. Pastikan postur badan anda dalam keadaan tegak, bahu sedikit ke belakang dan kedudukan kepala sedikit mendongak. Jika anda berdiri seperti ini, anda akan kelihatan lebih berpengaruh dan membina keyakinan klien kepada anda. Sekiranya anda sedang duduk di sofa, anda akan kelihatan lebih berpengaruh sekiranya meletakkan kedua kaki di atas lantai, luaskan kedudukan tangan atau meletakkan lengan di bahagian atas sofa dan jika anda anda berada di meja mesyuarat, letakkan barang-barang anda (seperti buku, pen, handphone) di atas meja bagi menunjukkan keluasan jajahan anda. Apabila anda berdiri dalam keadaan kedua kaki dalam kedudukan yang rapat, anda akan kelihatan seperti teragak-agak dan tidak pasti dengan kenyataan yang anda ucapkan. Namun sekiranya anda melebarkan jarak 34
kedudukan kaki dan me'relax'kan lutut, anda akan lebih kelihatan 'tegas' dan berkeyakinan. 2. Bersalaman Bersalam menunjukkan suatu perhubungan mesra bersama seseorang. Dengan teknik bersalaman sebenarnya boleh menguatkan atau mengurangkan sesuatu perhubungan itu. Apabila bersalaman, pegang erat tangan mereka, goyangkan dua atau tiga kali sambil memerhatikan pada mata mereka. Setiap salam mempunyai klue tentang personaliti seseorang: 35
Bone Crusher Orang ini akan menghulurkan tangan, bersalaman dan dengan sengaja meletakkan tangganya ke atas tangan lawannya. Secara tidak langsung ia memberitahu bahawa dia ingin mengawal keadaan. Sandwich Teknik bersalaman ini adalah kebiasaannya untuk orang yang kita kenali dan rapat. Kita bersalaman dengan menggunakan kedua-dua belah tangan atau sambil menyentuh bahu mereka. Apabila teknik ini ini digunakan, secar tidak langsung sebenarnya kita telah memasuki ruang peribadi seseorang itu. Ahli politik juga biasa menggunakan teknik ini. Wet Fish Ada kalanya tangan seseorang itu berpeluh kerana nervous atau memegang benda yang basah. Ini akan membuatkan penerima salam berasa tidak selesa. Jadi elakkan bersalaman dengan tangan yang basah supaya ia mengelakkan dari persepsi oleh orang yang bersalaman dengan anda. 36
3. Lihat eye contact semasa bercakap Bagi yang tidak biasa melihat mata seseorang, cuba anda latih diri anda dengan melihat mata seseorang dan fikirkan apakah warna matanya. Ini akan membuatkan anda lebih dominan secara tidak langsung dan tanpa disedari anda mampu memberikan eye contact pada orang lain. Mereka juga akan merasa lebih selesa dengan anda. 37
4. Senyuman Secara azalinya, sebagai seseorang kita mengetahui bahawa senyuman amat penting bagi seseorang usahawan. Tetapi tahukah kita bahawa daripada senyuman juga kita boleh mengetahu bahawa ia senyuman yang tulen atau dibuat-buat? Ada perbezaan ekspresi wajah ketika mana senyuman yang dilemparkan dengan ikhlas iaitu selain daripada bibir yang menghala ke atas. Jika diperhatikan pada wajah orang yang senyum dengan ikhlas, anda akan dapat memerhatikan ada sedikit kerutan pada bahagian hujung matanya. Ekspresi ini tidak akan dapat dilihat pada senyuman yang dibuat-buat. Jadi berhati-hati apabila tersenyum pada pelanggan anda atau sesiapa sahaja 38
Selain itu, penting juga bagi kita menggunakan ekspresi wajah yang sesuai dengan pelanggan kita. Pada ketika mereka menceritakan perkara yang baik dan menceriakan, amat wajar sekali jika kita tersenyum. Jika mereka bercakap sesuatu yang serius atau sedih, kurang sesuai sebenarnya kita memberikan senyuman. Ekspresi wajah juga perlu disesuaikan dengan situasi pada masa tersebut. Zuhairi Nopiah Mohd Noor Tahir Seronok kan bila anak2 atau pelajar kita mudah dengar & ikut apa yang kita cakap? 39
. Anda nak tahu macam mana nak buat anak & pelajar mudah ikut kata? . Yang penting, tak perlu 'tinggikan suara'. . . Tuan Zuhairi Nopiah nak berkongsi satu teknik istimewa, Teknik Minda Separa Sedar untuk mendorong anak & pelajar mendengar kata. . Tuan Zuhairi merupakan Penulis Buku bestseller 'Percaya Sebelum Berjaya' & telah menjalankan lebih 9000 sesi latihan & motivasi. . . Nak tahu lebih lanjut & jadi orang terawal mendaftar ke Webinar 'Mendorong Anak & Pelajar Mendengar Kata Dengan Teknik Minda Separa Sedar'? Join secara PERCUMA untuk 100 orang terawal di 40